Risto Kappet

**Risto Kappet** (sündinud 12. mail 1994 Tallinnas) on Eesti e-autosportlane. 

Ta oli endise Vormel 1 sõitja Romain Grosjeani meeskonna R8G Esports liige ning tegev nii välismaa võistlustel kui Eesti Autospordi Liidu korraldatavatel e-autospordi meistrivõistlustel. Risto on Eesti esimene ja seni tuntuim professionaalne e-autosportlane. Hetkel võistleb Risto Euronics STR (Stagetech) meeskonnas, põhisponsoriks Euronics Eesti, kellega Risto alustas koostööd 2023 suvel.

Ta on esimene e-autosportlane Eesti olümpiakoondises Autosport Team Estonia, kuhu ta valiti kahel aastal. 

Risto tegutseb ka Eesti Virtuaale Autospordi Liidu simulaatoribaasis Tallinnas, Laagris, kus saavad virtuaalset võidusõitu proovida kõik huvilised ning rentida simulaatoreid ka enda üritustele. 

Väljaspool autosporti on Risto 2023 aastast Tehnikakõrgkoolis Keskkonnatehnoloogia- ja juhtimise eriala tudeng, kooli rahvatantsutrupi Savijalakesed liige ning tegeleb hobikorras näitlemisega. 

## [[Sim Racing|Sim racing]] karjäär

* 2019 Saavutas teise koha Worlds Fastest Gamer rFactor2 online võistlusel ning teise ja neljanda koha kahel erineval ESL Hispaania korraldatud MAPFRE LAN võistlusel.
* 2020 liitus meeskonnaga R8G Esports ning saavutas Virtual Le Mans 24h sõidus GTE klassis 3. koha. Võitis BMW ametliku e-autospordi sarja etapi BMW SIM ja pileti sarja finaali. Osales ka koroonapandeemia ajal tegutsenud "The Race Allstar" võistlustel koos erinevate päris võidusõitjatega, jagades sealhulgas rada ka Juan Pablo Montoya ja Max Verstappeniga.
* 2021 osales Formula E Accelerate sarjas ning tuli esimese eestlasena e-autospordi meistriks
* 2022 Eesti E-autospordi meister nii GT kui Vormeli hooaegades, Le Mans Virtual hooaja 2. koht ning Monza etapivõit GTE klassis
* 2023 Uuel Rennspordi platvormil esimesel hooajal R8G Espordiga meeskondlik teine koht. Saavutas Formula E ametliku Accelerate sarja Londoni finaalis teise kohaga mille auhinnaks oli testisõit päris Formula E Gen3 autoga. Eesti E-autospordi GT sarjas ACC platvormil üldarvestuse teine ning FIA F4 sarjas iRacingu platvormil kolmas koht. Esindas Eestit suvel toimunud e-olümpial Singapuris Gran Turismo 7 platvormil.  
* 2024 - EVAL Eesti E-autospordi teine koht GT hooajal ACC platvormil, meeskondlik kolmas koht F4 hooajalt iRacing platvormil, mõlemad koos Stagetech Euronics meeskonnaga, võitis teist korda Mängude ÖÖ Gran Turismo võistluse. Saavutas Simformula Europe finaalis Maastrichtis kuuenda koha samal päeval, kui valiti Eesti Autospordi Galal aasta e-autosportlaseks.  
Kõikide suuremate auhinnaliste võistluste loetelu on saadaval Esports earnings leheküljel.

## Autospordi karjäär
Lisaks virtuaalsele autospordile on Risto võimaluste piires osalenud ka "päris" autospordis. 2010 lõpetas ta Roli kardikooli ning alates 2011 oli FK Keskus Õismäe kardiraja instruktor 8 hooaega. Hobikardis on ta võitnud arvukalt võistlusi nagu näiteks kõrge auhinnafondiga Lange Kardikunn kolmel korral, esimese Corner 1 Hobikardisarja hooaja, Põltsamaa 12h kestvussõidu jpt.Võistluskardis on Ristol kirjas neli starti Rotax Max klassis Talvar Racingu meeskonnas.

Tänu e-autospordi võistluste auhindadele on Risto saanud sõita lisaks võistluskardile ka V1600 Toyota Yarisega, erinevate Porsche Ring Porsche Driving Experience masinatega ning Estonia 21, Formula E ja Formula 4 vormelitega, viimasega neist Red Bull Ring rajal Austrias. 

## Viited

## Välislingid

* Sissekanne lehel esports earnings kust näeb enamikke auhinnaliste võistluste tulemusi
* Artiklid Postimehes
* Artiklid Eesti Autospordi Liidu lehel
* https://traxion.gg/the-twitter-dm-that-changed-le-mans-virtual-series-race-winner-kappets-life/